[{"text_idx": "#000003", "text": "Mae Cysylltiadau Hynafol yn comisiynu prosiect celf gyhoeddus uchelgeisiol a fydd yn arwain at ddau waith celf, un yn Nhyddewi ac un yn Ferns. Bydd y gweithiau celf yn gysylltiedig a\u0302\u2019i gilydd mewn rhyw ffordd, a fydd yn annog ymwelwyr i fynd i\u2019r ddau ranbarth i wir werthfawrogi\u2019r gwaith celf yn ei gyfanrwydd."}, {"text_idx": "#000004", "text": "Ym mis Tachwedd 2019, cynhaliodd ti\u0302m y prosiect ymgynghoriad cymunedol yn Ferns a Thyddewi er mwyn deall yn well ddyheadau pobl a\u2019u disgwyliadau ar gyfer y celf gyhoeddus. Roedd cytundeb cyffredinol ymysg y rhai a gymerodd ran eu bod yn dymuno gweld gwaith celf hygyrch a rhyngweithiol wedi\u2019i wneud o ddeunyddiau a dulliau amgylcheddol cynaliadwy."}, {"text_idx": "#000007", "text": "Llwyddodd Stiwdio Melyn o Sir Benfro, ti\u0302m cydweithredol sy\u2019n cynnwys yr artist gwydr pensaerni\u0308ol, Rachel Phillips a\u2019r artist gweledol Linda Norris i gyrraedd y rhestr fer fel y gwnaeth Holger C. Lonze, artist yng Ngogledd Iwerddon sy\u2019n gweithio\u2019n bennaf mewn efydd wedi\u2019i ailgylchu ac yn defnyddio dulliau castio canoloesol traddodiadol. Mae cydweithrediad trawsffiniol rhwng yr artist o Gaerdydd Mark Gubb ac artist o Ddulyn Alan Phelan hefyd wedi cyrraedd y rhestr fer, yn ogystal a\u0302 Simon Watkinson, artist amryddawn sy\u2019n gweithio mewn amrywiaeth o gyfryngau yng ngogledd Lloegr. Y pumed artist yw Bedwyr Williams \u2013 a gynrychiolodd Gymru yn Biennale Fenis yn 2013, a fydd yn cydweithio a\u0302 Contemporary Art Studio."}]